KLASA: 944-06/24-01/31

URBROJ: 2176-4-02-24-1

Novska, 23. rujna 2024.

Na temelju članka 7. Odluke o davanju na korištenje javnih površina i dijelova neizgrađenog građevinskog zemljišta u vlasništvu Grada Novske („Službeni vjesnik“ broj 30/2018) Gradonačelnica Grada Novska raspisuje

**JAVNI NATJEČAJ**

**za davanje na korištenje javnih površina na manifestaciji „LUKOVO U NOVSKOJ 2024“**

**I. PREDMET JAVNOG NATJEČAJA**

Predmet javnog natječaja je davanje na privremeno korištenje javnih površina na lokacijama u gradu Novska za vrijeme trajanja manifestacije „Lukovo u Novskoj 2024“ kako slijedi:

**1. Trg dr. Franje Tuđmana – Gastro zona**

Dvije lokacije javne površine na Trgu dr. Franje Tuđmana u šatoru koji će postaviti organizator u svrhu pružanja **ugostiteljske usluge prodaje hrane i pića** u trajanju od 3 dana (18., 19. i 20.10.).

|  |  |  |  |  |
| --- | --- | --- | --- | --- |
| **R.br.** | **Lokacija** | **Djelatnost (namjena)** | **Trajanje** | **Početna cijena**  |
| 1. | Lokacija 1 | ugostiteljska usluga prodaje hrane i pića | 3 dana (18., 19. i 20.10.) | 900 EUR |
| 2. | Lokacija 2 | ugostiteljska usluga prodaje hrane i pića | 3 dana (18., 19. i 20.10.) | 900 EUR |

Posebni uvjeti za lokacije:

* korisnik je dužan u okviru ponude hrane uvrstiti raznovrsna jela – lokacija se ne daje za postavljanje uslužne naprave za pripremu jednostavnih prženih jela (fritule, langošice, pommes i sl.)
* korisnik je dužan hranu i piće posluživati u papirnatoj ili staklenoj ambalaži - plastična ambalaža nije prihvatljiva
* korisnik je dužan samostalno nabaviti barske stolove za posluživanje pića, a koji moraju biti podjednaki oblikom i bojom, te ih postaviti na javnu površinu sukladno uputi komunalnog redara
* ponuditelj može iskazati ponudu za samo jednu lokaciju u okviru Gastro zone
* javna površina se daje na korištenje isključivo za sva tri dana

**2. Trg dr. Franje Tuđmana**

 a) Lokacija neposredno uz središnju pozornicu na Trgu dr. Franje Tuđmana u svrhu **pružanja ugostiteljske usluge prodaje pića:**

|  |  |  |  |  |
| --- | --- | --- | --- | --- |
| **R.br.** | **Lokacija** | **Djelatnost (namjena)** | **Trajanje** | **Početna cijena**  |
| 1. | Lokacija 1 | ugostiteljska usluga prodaje pića | 3 dana (18., 19. i 20.10.) | 1050 EUR |

Posebni uvjeti za lokacije:

* korisnik je dužan pružati ugostiteljsku uslugu prodaje pića sva tri dana trajanja korištenja javne površine
* korisnik je dužan piće posluživati u papirnatoj ili staklenoj ambalaži - plastična ambalaža nije prihvatljiva
* korisnik je dužan samostalno nabaviti barske stolove za posluživanje pića, a koji moraju biti podjednaki oblikom i bojom, te ih postaviti na javnu površinu sukladno uputi komunalnog redara
* javna površina se daje na korištenje isključivo za sva tri dana

b) Dvije lokacije na šetnici na Trgu dr. Franje Tuđmana nasuprot ulaza u banku u svrhu pružanja **ugostiteljske usluge prodaje pića iz opremljenog vozila**

|  |  |  |  |  |
| --- | --- | --- | --- | --- |
| **R.br.** | **Lokacija** | **Djelatnost (namjena)** | **Trajanje** | **Početna cijena**  |
| 1. | Lokacija 1 | ugostiteljska usluga prodaje pića | 2 dana (18. i 19.10.) | 900 EUR |
| 1. | Lokacija 2 | ugostiteljska usluga prodaje pića | 2 dana (18. i 19.10.) | 900 EUR |

Posebni uvjeti za lokacije:

* korisnik je dužan piće posluživati u papirnatoj ili staklenoj ambalaži - plastična ambalaža nije prihvatljiva
* korisnik je dužan samostalno nabaviti barske stolove za posluživanje pića, a koji moraju biti podjednaki oblikom i bojom, te ih postaviti na javnu površinu sukladno uputi komunalnog redara
* javna površina se daje na korištenje isključivo za oba dana
* ponuditelj može iskazati ponudu za samo jednu lokaciju

**3. Gradski park**

a) Lokacija javne površine u Gradskom parku ispred zgrade Gradske vijećnice s drvenom kućicom i kulisom krčme iz razdoblja s kraja 19. i početka 20. stoljeća u svrhu pružanja **ugostiteljske usluge prodaje hrane i pića:**

|  |  |  |  |  |
| --- | --- | --- | --- | --- |
| **R.br.** | **Lokacija** | **Djelatnost (namjena)** | **Trajanje**  | **Početna cijena**  |
| 1. | Lokacija 1 | ugostiteljska usluga prodaje hrane i pića | 2 dana (19. i 20.10.) | 700 EUR |

Posebni uvjeti za lokaciju:

* korisnik je dužan ponudu hrane i pića prilagoditi vremenskom razdoblju s kraja 19. i početka 20. stoljeća (npr. gulaš, fiš, sarma, pečenje i sl.)
* korisnik je dužan tijekom pružanja ugostiteljske usluge biti odjeven u prigodnu odjeću vremenskog razdoblja s kraja 19. i početka 20. stoljeća
* korisnik je dužan hranu i piće posluživati u papirnatoj ili staklenoj ambalaži - plastična ambalaža nije prihvatljiva
* javna površina se daje na korištenje isključivo za oba dana, te je korisnik obvezan pružati ugostiteljsku uslugu u vrijeme trajanja programa od 11-18 h, te za vrijeme nastupa izvođača

b) Dvije lokacije javne površine u Gradskom parku ispred fontane u svrhu pružanja **ugostiteljske** **usluge prodaje tradicionalnih slastica – Chill zona**

|  |  |  |  |  |
| --- | --- | --- | --- | --- |
| **R.br.** | **Lokacija** | **Djelatnost (namjena)** | **Trajanje**  | **Početna cijena po danu/m dužine** |
| 1. | Lokacija 1 | ugostiteljska usluga prodaje tradicionalnih slastica | 2 dana (19. i 20.10.) | 30 EUR |
| 2. | Lokacija 2 | ugostiteljska usluga prodaje tradicionalnih slastica | 2 dana (19. i 20.10.) | 30 EUR |

Posebni uvjeti za lokaciju:

* korisnik je dužan hranu – tradicionalne slastice (proizvodi od tijesta – okruglice, savijače, pite i sl.) posluživati u papirnatoj ili staklenoj ambalaži - plastična ambalaža nije prihvatljiva
* korisnik je dužan tijekom pružanja ugostiteljske usluge biti odjeven u prigodnu odjeću vremenskog razdoblja s kraja 19. i početka 20. stoljeća
* javna površina se daje na korištenje isključivo za oba dana
* ponuditelj može iskazati ponudu za samo jednu lokaciju

c) Lokacija javne površine u Gradskom parku, lijevo od ulaza u zgradu Gradske vijećnice, u svrhu pružanja **ugostiteljske usluge prodaje pića (toplih napitaka) – Chill zona**

|  |  |  |  |  |
| --- | --- | --- | --- | --- |
| **R.br.** | **Lokacija** | **Djelatnost (namjena)** | **Trajanje**  | **Početna cijena po danu/m dužine** |
| 1. | Lokacija 1 | ugostiteljska usluga prodaje pića (toplih napitaka) | 2 dana (19. i 20.10.) | 30 EUR |

Posebni uvjeti za lokaciju:

* korisnik je dužan piće posluživati u papirnatoj ili staklenoj ambalaži - plastična ambalaža nije prihvatljiva
* korisnik je dužan tijekom pružanja ugostiteljske usluge biti odjeven u prigodnu odjeću vremenskog razdoblja s kraja 19. i početka 20. stoljeća
* javna površina se daje na korištenje isključivo za oba dana

d) Lokacija javne površine na parkiralištu na ulazu u Gradski park u svrhu pružanja **ugostiteljske usluge prodaje pića**

|  |  |  |  |  |
| --- | --- | --- | --- | --- |
| **R.br.** | **Lokacija** | **Djelatnost (namjena)** | **Trajanje**  | **Početna cijena**  |
| 1. | Lokacija 1 | ugostiteljska usluga prodaje pića | 2 dana (18. i 19.10.) | 700 EUR |

Posebni uvjeti za lokaciju:

* korisnik je dužan piće posluživati u papirnatoj ili staklenoj ambalaži - plastična ambalaža nije prihvatljiva
* korisnik je dužan samostalno nabaviti barske stolove za posluživanje pića, a koji moraju biti podjednaki oblikom i bojom, te ih postaviti na javnu površinu sukladno uputi komunalnog redara
* javna površina se daje na korištenje isključivo za oba dana

e) Lokacija javne površine na parkiralištu na ulazu u Gradski park u svrhu pružanja **ugostiteljske usluge prodaje hrane i pića iz kombi vozila**

|  |  |  |  |  |
| --- | --- | --- | --- | --- |
| **R.br.** | **Lokacija** | **Djelatnost (namjena)** | **Trajanje**  | **Početna cijena**  |
| 1. | Lokacija 1 | ugostiteljska usluga prodaje hrane i pića | 2 dana (18. i 19.10.) | 700 EUR |

Posebni uvjeti za lokaciju:

* korisnik je dužan hranu i piće posluživati u papirnatoj ili staklenoj ambalaži - plastična ambalaža nije prihvatljiva
* javna površina se daje na korištenje isključivo za oba dana

**4. Gradski park – sajam**

Lokacija javne površine u Gradskom parku ispred zgrade Gradske vijećnice s postavljenih 20 štandova u vlasništvu Grada Novske koje se daju na korištenje u svrhu **prigodne prodaje** **proizvoda proizvedenih na obiteljskom poljoprivrednom gospodarstvu, ručno izrađenih radova i suvenira,** **proizvoda domaće radinosti, te proizvoda starih obrta i zanata.**

|  |  |  |  |
| --- | --- | --- | --- |
| **R.br.** | **Djelatnost (namjena)** | **Trajanje**  | **Početna cijena po danu** |
| 1. | prigodna prodaja proizvoda | 2 dana (19. i 20.10.) | 15 EUR |

Posebni uvjeti za lokaciju:

* korisnik je dužan za vrijeme prigodne prodaje proizvoda biti odjeven u prigodnu odjeću vremenskog razdoblja s kraja 19. i početka 20. stoljeća
* korisnik je obvezan vršiti prigodnu prodaju proizvoda u vrijeme trajanja programa od 11-18 h
* uz postojeći štand nije dopušteno postavljanje vlastitih dodatnih štandova ili stolova za izlaganje proizvoda (dimenzija štanda je 2x1 m)

**NAPOMENA: Ponuditelj je u ponudi dužan navesti dane u koje će vršiti prodaju (oba dana ili**

 **jedan od navedenih dana).**

**5. Šetnica Trg dr. Franje Tuđmana – prvi dio**

Lokacije na šetnici Trg dr. Franje Tuđmana počevši od ulaza u banku do pješačkog prijelaza ispred zgrade Glazbene škole – **ukupno 6 mjesta -** u svrhu postavljanja **uslužnih naprava za prodaju svježe pripremljenih proizvoda (langošice, pommes fries, fritule, pečenje plodina i sl).**

|  |  |  |  |
| --- | --- | --- | --- |
| **R.br.** | **Djelatnost (namjena)** | **Trajanje zakupa** | **Početna cijena po danu/m dužine** |
| 1. | postavljanje uslužne naprave za prodaju svježe pripremljenih proizvoda | 3 dana (18., 19. i 20.10.) | 30 EUR |

**6. Šetnica Trg dr. Franje Tuđmana – drugi dio**

Lokacije na šetnici Trg dr. Franje Tuđmana od pješačkog prijelaza ispred zgrade Glazbene škole u Novskoj do bloka stambenih zgrada na Trgu Đure Szabe u svrhu postavljanja štandova za prodaju proizvoda: **PVC igračke, bižuterija, nakit, tekstilni proizvodi, ukrasni predmeti, baloni, gumeni bomboni, šećerna vuna i dr., te za prigodnu prodaje** **proizvoda proizvedenih na obiteljskom poljoprivrednom gospodarstvu, ručno izrađenih radova i suvenira,** **proizvoda domaće radinosti, te proizvoda starih obrta i zanata ukoliko ponuditelj ne želi sudjelovati na lokaciji u Gradskom parku predviđenoj za sajam.**

|  |  |  |  |
| --- | --- | --- | --- |
| **R.br.** | **Djelatnost (namjena)** | **Trajanje zakupa** | **Početna cijena po danu/m dužine** |
| 1. | postavljanje štanda za prodaju proizvoda | 3 dana (18., 19. i 20.10.) | 10 EUR |

**Ponuditelji koji prodaju proizvode starih obrta i zanata, vlasnici OPG-a ili domaće radinosti, a koji nemaju vlastiti štand omogućit će se korištenje štanda u vlasništvu Grada Novske površine 2 m2 što su dužni navesti u zahtjevu.**

**NAPOMENE za lokacije 5.i 6. na šetnici Trg dr. Franje Tuđmana:**

* Maksimalna površina koju ponuditelj može koristiti po jednoj ponudi iznosi **6 METARA DUŽINE (maksimalna dimenzija 6X2).**
* Kriterij za izbor najpovoljnije ponude je ukupna visina naknade za korištenje javne površine koju čini umnožak ponuđene naknade za korištenje javne površine po metru dužnom, potrebna dužina iskazana u metru dužnom javne površine i broj dana korištenja javne površine. Dodatni kriteriji: Ako više ponuditelja ponudi isti iznos naknade, prednost ima ona ponuda kojom se koristi više metara dužnih javne površine, a ako više ponuditelja ponudi osim istog iznosa naknade i istu duljinu javne površine, prednost ima onaj ponuditelj koji je iskazao ponudu za više dana. Ukoliko su i dalje ponuditelji izjednačeni, prednost ima onaj ponuditelj čija ponuda je ranije zaprimljena u pisarnicu Grada Novske.
* Najpovoljnija je ona ponuda koja sadrži najviši iznos ukupne naknade za korištenje javne površine. U slučaju kada ima više ponuda s istim iznosom naknade, za izbor povoljnije ponude primjenjuju se i dodatni kriteriji.
* Lokacije će se dodjeljivati na način da ponuditelj s najvišim iznosom ukupne naknade za korištenje javne površine dobije lokaciju koja je bliža središnjoj pozornici i tako redom do ponude koja je najniža.
* Točna pozicija lokacije za svakog ponuditelja bit će definirana nakon otvaranja ponuda i utvrđivanja redoslijeda ponuditelja, u skladu s kriterijima iz ovog natječaja.
* Broj pojedinačnih lokacija koje će se moći dati na korištenje ovisit će o broju ponuda koje pristignu na ovaj natječaj, o zakupljenom broju metara svakog pojedinog ponuditelja, te prostornih mogućnosti ukupne duljine raspoložive javne površine koja je predmet prava korištenja (od početne lokacije do završne lokacije). Na lokaciji broj 5. predviđeno je ukupno 6 mjesta za postavljanje uslužnih naprava.

**7. Trg Đure Szabe (parking ispred kbr.1 ) – zabavni park**

|  |  |  |  |  |
| --- | --- | --- | --- | --- |
| **R.br.**  | **Lokacija** | **Djelatnost (namjena)** | **Trajanje**  | **Početna cijena po danu** |
| 1. | Lokacija 1 | dječji zabavni sadržaji, igraonice na napuhavanje i sl | 3 dana (18., 19. i 20.10.) | 500 EUR |

Posebni uvjeti za lokaciju:

* na prostoru zabavnoga parka nije dozvoljena niti jedna druga djelatnost (trgovina, ugostiteljstvo i sl.),
* nije dozvoljeno puštanje glazbe na prostoru zabavnoga parka za vrijeme trajanja programa na glavnoj pozornici,
* ponuditelj je dužan u dokumentaciji dostaviti popis i fotografije svih zabavnih sprava koje nudi u ponudi

**8. Trg dr. Franje Tuđmana – foto kutak**

|  |  |  |  |  |
| --- | --- | --- | --- | --- |
| **R.br.**  | **Lokacija** | **Djelatnost (namjena)** | **Trajanje**  | **Početna cijena po danu** |
| 1. | Lokacija 1 – površine 6 m2  | usluga snimanja i fotografiranja | 3 dana (18., 19. i 20.10.) | 90 EUR |

Posebni uvjeti za lokaciju:

* nije dozvoljeno puštanje glazbe na lokaciji za vrijeme trajanja programa na glavnoj pozornici

**II. UVJETI NATJEČAJA**

1. Pravo sudjelovanja na natječaju imaju fizičke i pravne osobe koji su državljani Republike Hrvatske i državljani država članica Europske unije, te sve pravne osobe registrirane u Republici Hrvatskoj i državama članicama Europske unije koji ispunjavaju zakonom propisane uvjete za obavljanje djelatnosti za koju ističu ponudu, a koji na dan raspisivanja ovoga natječaja nisi imali dugovanje prema Gradu Novska s bilo koje osnove.

2. Krajnji rok za dostavu pisanih ponuda je **9. listopada 2024. godine do 15 sati** **do kada ponude moraju biti zaprimljene u pisarnici Grada Novske.** Ponude se dostavljaju poštom na adresu: Grad Novska, Trg dr. Franje Tuđmana 2, 44330 Novska, ili neposredno u pisarnicu, u zatvorenoj omotnici s naznakom**«Natječaj za korištenje javne površine – „Lukovo u Novskoj“ - NE OTVARAJ****« (uz naznaku lokacije za koju se daje ponuda).**

3. Pisane ponude moraju sadržavati:

- naziv ponuditelja, adresa ili sjedište, OIB - kontakt telefon i e-mail odgovorne osobe ponuditelja za potrebu slanja obavijesti,

- oznaku lokacije za koju se podnosi ponuda,

- ponuđenu naknadu za korištenje javne površine (**NAPOMENA: korisnici koji ističu ponudu za lokacije 5. i 6. dužni su u ponudi naznačiti površinu koja se uzima na korištenje (maksimalno 6 metra dužna, maksimalna dimenzija: 6x2 po štandu i uslužnoj napravi) i dane u koje će se koristiti površina)**

- vrstu proizvoda koja će se prodavati (**NAPOMENA: ugostitelji i pružatelji usluge zabavnog parka dužni su navesti detaljan opis ponude, te priložiti odgovarajuće fotografije sa prikazom proizvoda iz ponude**)

- preslika osobne iskaznice za fizičke osobe ako je ponuditelj fizička osoba,

- preslika rješenja o obrtu ako je ponuditelj obrtnik,

- izvadak iz sudskog registra za pravne osobe,

- preslika rješenja o upisu u registar udruga, ako je ponuditelj udruga,

- preslika rješenja o upisu u registar obiteljskih poljoprivrednih gospodarstava, ako je ponuditelj OPG

**NAPOMENA: Ponuditelji su dužni u ponudi navesti trebaju li priključak el. energije na dan korištenja javne površine, te koje snage, odnosno imaju li vlastiti izvor el. energije (agregat i sl.). Ponuditelju koji u zahtjevu ne istakne potrebu za priključkom el. energije, na dan korištenja javne površine organizator manifestacije neće omogućiti korištenje priključka.**

4. Nepotpune i nepravovremene ponude neće se uzimati u obzir prilikom odabira ponuditelja, kao ni ponude onih ponuditelja koji nisu podmirili obvezu prema Gradu Novska po osnovi prijašnjih zakupa i korištenja javne površine.

5. Otvaranje ponuda i utvrđivanje redoslijeda ponuditelja izvršit će Povjerenstvo Grada Novske dana **10. listopada 2024. godine u 9,00 sati.**

6. Najpovoljnija ponuda je ponuda koja sadrži najvišu ponuđenu cijenu za pojedinu lokaciju uz ispunjenje ostalih uvjeta iz natječaja. Odluku o izabranim ponuditeljima i ostvarenoj lokaciji ponuditelja donosi Gradonačelnica Grada Novske. Odluka o izabranim ponuditeljima objavit će se na internetskoj stranici Grada Novske na mjestu predviđenom za važne obavijesti.

7. Izabrani ponuditelji sklapaju Ugovor o privremenom korištenju javne površine odmah nakon donošenja odluke o izabranim ponuditeljima. U slučaju neodazivanja na potpis ugovora smatrat će se da je ponuditelj odustao od korištenja.

8. U slučaju težih vremenskih nepogoda (jaka kiša i vjetar, tuča i sl.) na dan korištenja javne površine koje ometaju prodaju proizvoda, te postoji mogućnost nastanka štete na stvarima korisnika, do tada sklopljeni ugovori o privremenom korištenju mogu se raskinuti na pojedinačni zahtjev korisnika, koji je o tome dužan izvijestiti komunalnog redara Grada Novske.

9. Dodatne informacije o ovom javnom natječaju mogu se dobiti u Upravnom odjelu za komunalni sustav, prostorno planiranje i zaštitu okoliša Grada Novske, tel. (044) 691-520.

  **GRADONAČELNICA**

 **Marija Kušmiš, mag. oec.**